
DISPUTATIO  MEDICA 


INAUGURALIS 


DE 


HEPATITIDE  ACUTA. 


AlICTOKE  DA  VIDE  HASTIE. 


PRAEFANDA. 


^JuuM  jecur  nunquam  et  nusquam  non 
vitiis  patuit,  medici,  cum  vetustiores,  tum 
quoque  recentiores  et  hodierni,  quam  pluri¬ 
ma  de  morbis  hujus  visceris  scriptis  tradi¬ 
derunt.  Pater  autem  rei  medicae  veneran¬ 
dus  et  ejus  aemuli,  fabricae  corporis  humani  “ 
interioris  ignari,  nihil  utilis  aut  certi  de  je- 
cinoris  malis  literis  mandarunt.  Neque  ra¬ 
tio  latet  \  medicis  scilicet  antiquis  cadave- 

ra  morbis  absumptorum  introspicere  non 
licuit ;  unde  non  raro  aliis  partibus  vitiosis, 
perperam  jecur  laborare  existimarunt. 

Cum  igitur  non  nisi,  corporibus  scalpel¬ 
lo  patefactis,  morborum  sedes,  et  causas 
continentes  explorare  et  intelligere  possu¬ 
mus  ;  non  mirandum,  quod  hodierni  et  re- 
centiores  soli  jecinoris  et  aliorum  viscerum 
mala  clare  cognoverint. 

Etiamsi  ubique  terrarum,  et  sub  omni 
coeli  et  tempestatum  genere,  jecur  morbis 
patescat,  regiones  tamen  currui  solis  ni- 
mium  propinquo’^  subjectae,  maxime  In¬ 
dia  Occidentalis  aut  Orientalis,  iis  favent. 
Ex  quo  igitur  Britanni  aliique  Europaei,  se¬ 
dibus  patriis  relictis,  ad  has  terras  exustas 
se  recipere  consuerint,  morbi  hujus  visceris 
'  crebrius  quam  antehac  torserunt.  Scire 
equidem  licet,  dum  vitia  pulmonis  prae  aliis 
terrarum  septentrionalium,  geluque  pigra¬ 
rum  incolas  absumit,  mala  jecinoris  eos 

enecare  potius,  qui  Indiam  alterutram  ac¬ 
colunt.  Ex  his  vero  nullum  passu  celeriori 
ad  eventum  properat,  quam  inflammatio 
acuta :  de  qua  scribere  coactus,  pauca  literis 
tradere  statui ;  non  sane  spe  novi  proferen¬ 
di  accensus.  Solum  in  animo  est,  sermone 
brevi,  et,  si  quid  possem,  lucido,  praecipua 
huc  attinentia,  quae  medici  celeberrimi  edi¬ 
derint,  memorare. 

CuLLENUS  Hepatitidem  acutam  Classi 
Pyrexiae^  et  Ordini  Fhlegmasiae  subjec¬ 
tam,  ita  definivit :  “  Pyrexia  5  hypochon- 
“  drii  dextri  tensio  et  dolor,  saepe  pungens, 
pleuritici  instar,  saepius  obtusus  ;  dolor 
ad  claviculam  et  summum  humeri  dextri ; 
decubitus  in  sinistrum  latus  difficilis  ; 
dyspnoea  j  tussis  sicca  ;  vomitus  ;  singul- 
tus.^’  Perraro  hae  notae  omnes  alicui  con¬ 
tingunt,  quod  causae  infra  memorandae 
debetur.  Quo  magis  facultas  spirandi,  et 
motus  cordis  et  arteriarum  perturbentur 
aut  impediantur,  eo  fere  minus  laborant 

ventriculus  et  intestina.  Haec  praefatus, 
ad  signa  proponenda  transibo. 


DE  SIGNIS. 

Inflammatio  jecinoris  haud  secus  atque 
aliarum  partium  e  febre  incipit.  Principio 
anxietas  et  artuum  resolutio  urgent.  Dein 
vicissim  corpus  modo  inhorrescit,  modo  ex¬ 
ardet.  Hae  notae  interdum  tantulae  sunt, 
ut  medicum  et  aegrum  ipsum  pene  lateant. 
Paulo  postea  ardores  increscunt  et  perstant ; 
arteriae  simul  crebrius  duriusque  quam  fert 
natura  saliunt.  Deinde  dolor  hebes  aut 
acutus  circa  hypochondrium  dextrum  tor¬ 
quet ;  quod  simul  aliquam  tensionem  sibi 
praefert. 

Dolor  ingravescit,  manu  opprimente,  aut 
inter  inspirandum  vel  tussiendum  5  aut  de¬ 
mum,  aegro  in  latus  sanum  cubante.  Nec 

vero  dolet  jecur  unicum  :  unde  scilicet  do¬ 
lor  ad  humerum  dextrum  et  claviculam^  imo 
vero  ad  scapulam  ascendit.  Tussis  frequens 
vexat,  sputi  omnino  expers :  aeger  saepe 
singultit ;  quae  duo  mala  eo  usque  actio¬ 
nem  idoneam  septi  transversi  impediunt, 
ut  aliquando  spiritum  valde  gravent.  Cu¬ 
tis  praeter  naturam  calet  et  aret,  subinde 
lutea  flavet :  lingua  et  fauces  sorde  candi¬ 
da  aut  subflava  inquinatur  ;  quae,  malis  in¬ 
gravescentibus,  nigricare  coepit.  Actiones, 
quas,  homine  integro,  ventriculi  et  intesti¬ 
norum  est  exequi,  valde  turbantur  et  fere 
torpent.  Aeger  cibos  fastidit,  et  frequen¬ 
ter  jam  sumptos  evomit.  Quod  ventriculus 
ejicit,  id  fuscum  et  biliosum  esse  solet.  Al¬ 
vus  longe  saepius  pigra,  raro  descendit,  et 
stercus  dejicitur  durius  quam  ex  consuetu¬ 
dine  ;  et  simul  album,  odorisque  expers : 
quod  perpetuum  non  est ;  siquidem  non- 
nunquam  alvus  biliosa  et  copiosa  profluit. 
H  umores  porro  vitiantur;  fel,  id  quod  je- 
cinoris  concitatae  actioni  contingere  solet, 

acrius  fit,  quam  fert  natura.  Sanguis  vena 
incisa  missus  non  solum  tunicam  istam  co¬ 
rio  consimilem  et  inflammationis  propriam 
sibi  induit  j  verum  etiam  serum  ejus,  bile 
nimirum  imbutum,  subviride  est.  Urina 
excernitur  parca,  rufa  et  crassa.  Roseus 
periculis  institutis  comperisse  sibi  videtur 
uream  urinae  deficere,  jecinore  vitioso  ae¬ 
grotantibus  *. 

Alia  tamen  aliis  eveniunt  signa,  prout 
haec  iliave  jecoris  pars  inflammetur.  Si  la¬ 
borat  facies  ejus  gibba  sive  superior,  oculis 
non  raro  patescit  tumor  j  et  dolor,  manu 
opprimente,  multo  vehementius  intenditur. 
Instrumenta  respirando  dicata  longe  magis 
perturbantur,  praesertim  septum  transver¬ 
sum  ;  quo  fit,  ut  aeger  creberrime  singultiat 
et  tussiat,  et  summo  labore  animam  trahat 
et  emittat.  Alvus  quoque  persaepe  fusa 
est  et  biliosa.  Quod  si  pars  altera  concava 

Vide  Annals  of  Philosophy,  vol.  v.  424.  Hoc  confirmatur 
a  Doctore  Henry,  in  vol.  vi.  p.  592. 

inflammatur,  officia  canalis  alimenti  potius 
impediuntur ;  nausea  et  vomitus  magis  cru¬ 
ciant  ;  dolor  hebetior  tentat  j  alvus  pigra 
raro  excernit,  descendit  autem  album  et 
durum.  Etsi  enim  jecur  inflammatione  acuta 
implicitum  plus  solito  fellis  praeparat,  huic 
exire  non  licet,  si  facies  inferior  inflamma¬ 
ta  et  tumefacta  fistulam  excernentem  com¬ 
primit.  Resorpta  igitur  bile  cutis  flavet. 


DE  FINIBUS. 

Inflammatio,  quam  prosequor,  resolu¬ 
tione,  suppuratione,  gangraena  et  Hepatitide 
Chronica  finiri  potest.  Ea  porro  vasorum 
actio,  qua  efficitur  ut  partes  inflammatae 
vicinis  adhaereant,  suppurationem  fere  co¬ 
mitatur.  De  harum  singulis  pauca  dispu¬ 
tabo. 


B  e  solutio. arteriarum  motus  lentior 

fit ;  si  tumor,  dolor  et  tensio  sensim  con¬ 
quiescunt  ;  si  intra  septem  dies,  instrumen¬ 
ta  spirandi,  concoquendi,  secernendi  et  ex¬ 
cernendi  ad  integram  actionem  redire  in¬ 
cipiunt  ;  resolutionem  instare  judicamus. 
Hanc  vero  indicant  et  inferunt,  uti  aliis 
partibus  inflammatis,  fluxus  copiosi  alicubi 
corporis  sua  sponte,  aut  arte  adjuvante,  ac¬ 
cedentes.  Hujusmodi  sunt  cursus  sanguinis 
e  naribus,  aut  ex  imi  intestini  venis,  sudor, 
urina  multa,  ex  qua  furfuri  simile  decidit ; 
aut  dejectio  alvi  mucosa.  Cullenus  anceps 
dubitat,  necne  sputis  solvatur  inflammatio 
proposita.  Auctores  tamen  nuperi  exempla 
scriptis  mandarunt  sputi  copiosi  cito  hujus 
morbi  resolutione  excepti. 

Suppuratio. — Quod  si,  diebus  septem  ex¬ 
actis,  signa  non  mitescunt,  suppurationem 
venturam  statuimus.  Eadem  vero  jam  in¬ 
cepit,  si  arteriae  motu  molliori  exagitantur; 
si  mitescente  dolore,  ponderis  sensus  et 
quasi  pulsus  circa  partem  affectam  urgent ; 

praecipue  si,  quod  interdum  accidit,  pars 
intumescit,  et  leniter  icta  fluctuat.  Quin- 
etiam,  artus  nunc  vicissim  horrore  rigent 
et  incalescunt,  quibus  caetera  febris  hectU 
eae  indicia  accedunt.  Proximum  est  ut 
abscessu  dirupto  pus  extrorsum  profluat,  si 
pars  jecoris,  quae  suppuraverit,  et  parietes 
ventris  cohaeserint :  sin  minus,  necesse  est, 
ut  diruptione  facta  pus  in  ventrem  fundatur ; 
unde  ascites  quasi  purulentus  efficitur.  Fieri 
quoque  potest,  ut,  septo  transverso  et  jeci- 
nore  cohaerentibus  et  illius  parte  exesa, 
aditus  puri  in  pectus  patescat.  Empyemate 
facto  :  aut  si  duae  pleurae  ibi  invicem  con¬ 
glutinentur,  pus  in  fistulas  et  cellulas  spiritui 
dicatas  transibit,  extussiendum  ;  aut  si  co¬ 
pia  sit  major,  strangulaturum.  Quoties  ex- 
puitur,  fons  ejus  apparet,  non  solum  e  sig¬ 
nis  jecinoris  affecti  praegressis ;  verum  e- 
tiam  ex  eo,  quod  pus  ipsum  flavet  et  ama¬ 
rum  est.  Praeter  haec,  abscessu  facto,  pus 
per  bilis  canales  transit,  in  intestinum  duo-^ 
denum  profluxurum,  et  denuo  dejiciendum  j 

quod  bonum  est.  Si  vero  facies  concava 
suppuraverit,  prout  jecur  cum  ventriculo, 
duodeno^  rene  dextro,  vena  cava  aut  intes¬ 
tino  colo  committatur,  pus  in  aliquam  ha¬ 
rum  partium  profunditur.  Pessimum  est,  si 
in  ventrem  fluit,  et  fere  lethale  :  optimum,  si 
extrorsum  feratur.  Quod  ad  alias  ejus  vias, 
eventus  felix  aut  malus  erit,  pro  corporis 
indole,  virium  ratione,  aetate,  et  quae  sunt 
his  similia. 

De  Morgagni us  *  et  Saun- 

DERius  t  jecur  inflammatum  interdum,  at  ra¬ 
rius,  in  gangraenam  abiisse  nos  certiores 
fecerunt.  Eam  futuram  suspicamur,  si  in- 

9 

flammatio  diu  et  acriter  contorserit,  neque 
accesserint  suppurationis  notae.  Praeser¬ 
tim  vero  statuimus,  si  tandem  dolor  ex  im¬ 
proviso  conquiescit,  si  sudor  gelidus  totam 

♦  Vide  Morgagnium  de  Sedibus  et  Causis  Morborum,  Epist. 
xxxiy,  §  25. 

f  Vide  Saunders  on  the  Liver,  et  quoque  Edinburgh  Medical 
and  Surgical  Journal,  vol.  viii,  p.  56. 


DE  HEPATITIDE  ACUTA. 


11 


summam  cutem  male  habet,  et  anima  pene 
deficit. 

Hepatitis  chronica. — Proxime  suppuratio¬ 
nem,  inflammatio  chronica^  sive  vetusta, 
frequentissimus  est  eventus  morbi  proposi¬ 
ti  :  et  sane  eo  insidiatur,  ut.  haud  raro  ad¬ 
sit,  ubi  sanitas  medico  rediisse  videtur. 
Febris  enim  et  signa  vehementiora  fugan¬ 
tur,  sed  spes  paulo  postea  fallit,  et  alia 
pessima  accedunt.  Cibi  desiderium,  ro¬ 
bur,  et  vires  concoctrices  dilabuntur,  cor¬ 
pus  extenuatur,  singultus  et  tussis  aliquan¬ 
do  vexant.  Sensus  plenitudinis  et  gravita¬ 
tis  circa  jecur  adhuc  tentant.  Tussis  dolo¬ 
rem  exiguum  saltem  movet ;  neque  aeger 
ex  facili  spiritum  trahit,  aut  sanam  in  par¬ 
tem  cubat.  Omnes  notae  cibo  male  con¬ 
cocto  oriri  solitae  magnopere  urgent,  et 
alvus  varia,  modo  stricta,  alias  soluta,  de¬ 
scendit.  Vultus  aut  utilescit,  aut  saepius 
luridus,  cadaveris  instar,  collabitur,  oculis 
nitore  destitutis.  Subinde  febricula  acce¬ 
dit. 

QUAE  SECTO  CADAVERE  REFERIAN¬ 
TUR. 

Quum  jecur  acuta  inflammatione  labo¬ 
rat,  membrana,  qua  cingitur,  uti  notavit 
CuLLENus,  saepius  et  potius  quam  ipsius 
compages,  afficitur.  Si  inflammatio  valde 
exarserit,  cadavere  secto,  haec  membrana 
vasis  ruberrimis  superfluere  conspicitur ; 
crassior  est  simul,  et  mollior,  et  opaca.  Hic 
illic  lympha  glutinosa  effusa  velatur,  quae 
vasis  dein  instructa  jecur  cum  visceribus 
proximis  committit.  Haec  lympha  modo 
crassa  est,  alias  tenuior :  si  crassa  ^\i,Jibri- 
-ncie  sanguinis  propriae  speciem  sibi  prae¬ 
fert.  Si  jecinoris  penetralia  inflammantur, 
quod  rarius  est,  ubi  inflammatio  acuta 
subest,  jecur  incisum  saturiorem  exhibet 
colorem,  et  quasi  purpurascit :  densius  est 
quoque  quam  corpore  sano.  '  Interdum 
membrana  cingens  aureo  colore  inficitur. 


DE  HEPATITIDE  ACUTA. 


13 


Ubi,  abscessu  facto,  febris  hectica  et  lenta 
tabes  hominem  enecuerint,  ea  secto  cor¬ 
pore  prodeunt,  quae  supra  memoravimus. 
Quod  si  gangraena  hominem  absumpserit, 
pars  hoc  vitio  laesa  nigricat  aut  livet,  male 
olet,  et  fabrica  ejus  resoluta  ex  facili  di¬ 
laceratur. 


DE  DIAGNOSI. 

Morbi,  qui  hanc  inflammationem  adeo 
referunt,  ut  medicum  consilii  dubium  de¬ 
cipiant,  sunt  Pneumonia,  Gastritis,  Enteritis, 
Rheumatismus  fibrarum  motricium  jecori  af¬ 
finium,  Icterus  et  Hepatitis  Chronica.  Qui 
morbi  quomodo  a  proposito  discernantur, 
brevi  sermone  indicare  conabor. 

Pneumonia»—-^Qcm,  quum  pulmoni  dex- 
teriori  conterminum  est,  inflammatum  no¬ 
tas  aliquas,  quales  pulmoni  eodem  malo 

tentato  contingunt,  exhibet  5  et  nonnun- 
quam  dictu  est  difficile,  ima  pars  hujus, 
an  ffibba  illius  facies  inflammetur.  Dolor 
autem,  jecore  inflammato,  non  pulmone, 
premente  manu  acuitur,  et  ad  summam 
humeri  dextri  partem  tendit.  Difficile  est, 
hoc  affecto,  in  dolentem  partem,  illo  con¬ 
tra,  in  sanum  latus,  decumbere.  Nausea, 
vomitus,  singultus,  oculi  et  summa  cutis 
aurei,  dejectiones  fere  albidae,  quae  jecur 
inflammari  testantur,  Fneumoniae  deesse 
consuerunt.  Semper  fere  dolet  dextrum 
latus  abdominis,  illo  affecto  :  hac  vero  prae¬ 
sente,  lateri  alterutri  pectoris  dolor  insidet. 
Ratio  porro  coeli,  et  anni  tempestatum  et 
regionum  haud  parum  valet.  Hepatitis 
scilicet  regiones  sole  torrido  exustas  affec¬ 
tat,  et  aestate  vel  autumno  grassatur.  Pneu¬ 
monia  autem  terris  frigidis  et  septentriona¬ 
libus  potius  contingit  \  maximeque  Britan¬ 
niae  aliisque  insulis,  quae  Jove  frigido,  plu¬ 
viisque  frequentibus  a  natura  donantur. 

Gastritis. — Non  difficile  est  cognitu  Gas~ 
tritis  an  Hepatitis  cruciet.  Illa  enim  denun- 
ciatur  dolore  acerbissimo  circa  ventricu¬ 
lum,  ardore  gravissimo  :  huic,  contra,  dolo¬ 
re  Hypochondrii  humerique  dextri.  Illa 
urgente,  cibi  potusve  ingesti  protinus  reji¬ 
ciuntur,  vires  ab  initio  insigniter  et  subito 
prosternuntur,  et  singultus  crebrior  et  do- 
lentior  est.  Eadem,  denique,  sub  omni  coe¬ 
li  et  locorum  genere,  noxis  illatis,  accendi 
potest. 

Enteritis.' — Quem  vexat  Enteritis ^  ei  do¬ 
lor  praecipue  circa  umbilicum  torquet  ; 
deest  humeri  dolor,  et  arteriarum  motus 
exilis  vires  labefactas  arguit.  Praeter  haec, 
cutis  huic  inflammationi  non  flava,  nec  de¬ 
jectiones  albae  satis  vetant,  quo  minus  er¬ 
ret  medicus. 

Rheumatismus. — Si  musculi  jecori  pro¬ 
pinqui  Rheumatismo  plectuntur,  etsi  doleat 
hujus  regio,  errare  tamen  non  facile  erit. 

Signa  enim  jecinoris  affecti  propria  defi¬ 
ciunt  ;  dolores  artuum  quoque,  et  dolores, 
quos  prosequor,  vicissim  occupant. 

Icterus  Calculosus. — Icterus  longe  sae¬ 
pius  cum  inflammatione  jecinoris  Chronica^ 
quam  acuta,  confunditur.  Interdum  vero, 
si  febris  ardens  ei  adjicitur,  acutam  ipsam 
simulat.  Dolor,  Ictero  saeviente,  circa  ven¬ 
triculum  cruciat,  et  uni  quasi  puncto  insi¬ 
det  ;  etiam  febrem,  si  haec  sane  superve¬ 
niat,  antecedit.  Manu  premente  non  in¬ 
tenditur  ;  corpori  prorsum  inclinato  mites¬ 
cit  ;  remediis  porro  spasmi  solventibus  le¬ 
nitur  ;  cibo  accepto,  ingravescit.  Haec 
signa  Icterum  Calculosum  praedicant ;  et 
eorum  fons  magis  in  aprico  fit,  si  calculus 
dejiceretur. 

Hepatitis  Chronica, — Inflammatio  jecino¬ 
ris  acuta  et  Chronica  se  invicem  haud  raro 
inferunt.  Omnes  notae  huic  quam  illi  le¬ 
niores  et  obscuriores  sunt.  Vultus  huic 


DE  HEPATITIDE  ACUTA. 


17 


magis  pallet :  sensus  ponderis  potius  quam 
doloris,  et  interdum  tumor  durus  acce¬ 
dunt.  Actio  porro  canalis  alimenti  plus 
torpet ;  et  pene  omnia  mala  Dyspepsiae 
propria  affligunt. 

De  causis  proclwitatis  genetricibus. — A- 
tra  bile  imbuti,  potius  et  frequentius  quam 
sanguinei,  aliave  corporis  indole  praediti,  in 
hunc  morbum  incidunt.  Mares  prae  foe- 
minis,  adultos  et  ad  senium  vergentes  prae 
junioribus,  adoriri  consuevit.  Vegeti  porro 
et  sanguinis  pleni  saepe  eo  plectuntur.  Qui¬ 
dam  asserunt,  struma  infectos  admodum  op¬ 
portunos  esse :  quibus  assentiri  nequeo. 
Illud  forsan  praedicare  licet,  si  quando  in¬ 
flammatio  jecinoris  strumae  accedit,  fre¬ 
quentius  supervenire  ulcus  sanatu  difficilli¬ 
mum,  et  diram  febrem  hecticam  illaturum. 

De  causis  excitantibus, — Quae  causae  alia 

viscera,  eadem  jecur  inflammare  possunt. 

Hujus  tamen  inflammatio  aliquas  sui  pro- 

prias  agnoscit.  Frigus,  imprimis,  causae 
valenti  habendum  est :  quod  eo  magis  no¬ 
cet,  si  corpus  jam  aestuans  aut  insudans  ei 
objicitur.  Rores  nocturni,  praecipue  si 
homo  antea  ardoribus  meridianis  patuerit, 
eodem  pertinent.  Persaepe  costae  spuriae, 
aut  jecur  ipsum  ictu  violata,  hanc  intulerunt 
inflammationem.  Haec  porro  interdum  men¬ 
strua  aut  haemorrhoidem  suppressa  excepit. 
Quod  ad  eas  causas,  quae  jecur  unice  in¬ 
flammant,  inter  has  praepollent  regiones 
sole  torrido  exustae,  praecipueque  India 
Orientalis.  Europaei,  qui,  relicta  patria, 
huc  se  recipiunt,  propensiores  habentur, 
quos  hic  morbus  corripiat,  quam  ipsi  Abori¬ 
gines.  Quod  causae  duplici  tribuendum ; 
partim  luxui,  cui  se  dedere  consuerunt,  par- 
tim  coeli  rationi  adhuc  novae  et  insolitae. 
Febres  porro  remittentes  et  intermittentes, 
quae  creberrime  in  India  Orientali  maxi- 
meque  in  Bengalia  grassantur,  jecur  pluri¬ 
mum  laedunt,  et  ita  inflammationi  subeun¬ 
dae  opportunius  reddunt.  Hinc  forsan  in 

aprico  est,  cur  mala  jecinoris  longe  magis  et 
saepius  Indiae  Orientalis  quam  Occidentalis 
incolas  affligunt:  febres  enim,  de  quibus  retu¬ 
li,  multo  minus  hanc  quam  illam  populantur. 
Ebrietas,  satietas,  condita  vorata,  haud  pa¬ 
rum  operae  conferunt  :  temperate  enim 
vivere  soliti,  vel  si  ad  Indiam  migrent,  ali¬ 
quando  hujus  morbi  immunes  perstant*. 
Hae  tamen  causae  potius  eum  terras  septen¬ 
trionales  et  frigidas  accolentibus  inferunt. 
Equitare  aut  acriter  ambulare  eodem  spec¬ 
tat.  Milites  itinere  longo  defatigati,  in  re¬ 
gionibus  sole  torrido  exustis,  persaepe  hac 
inflammatione  aegrotant  f.  Quinetiam, 
calculi  bilis  canalibus  infixi  et  caput  ic¬ 
tu  violatum  subinde  jecur  inflammarunt  J. 
Denique,  ejusdem  inflammatio  chronica  in¬ 
terdum  in  acutam  desinit. 

*  Vide  Bontius. 

f  Vide  Girdlestone  on  Hepatitis  and  the  Spasmodic  Diseases 
of  India, 

I  Vide  Oeuvres  de  Desault  par  Bichat,  tom.  2^®. 

§  Cullen. 

DE  SIGNORUM  RATIONE. 

Non  nisi  de  gravioribus  signorum  dispu¬ 
tare  in  animo  est. 

Dolor  humeri  deoctri  et  clwviculae.  —Qui¬ 
dam  hunc  dolorem  retulerunt  ad  inflamma¬ 
tionem  acerrimam  a  jecinore  ad  septum 
transversum,  inde  ad  mediastinum  aliasque 
pleurae  partes  pertinentem.  Quae  opinio  si 
vera  esset,  non  video  cur  aliae  partes  cir¬ 
cumjectae,  praeter  humerum  ipsum,  non 
acute  doleant.  Potius  conjicio  hanc  par¬ 
tem  dolore  cruciari,  quod  inflammatio  jeci- 
noris  nervo  phrenico  dexteriori  irritamento 
est :  unde  irritatur  plexus  axillaris^  quippe 
qui  eodem  fonte,  quo  nervus  ille,  enascitur. 
Dolor  hebes  humeri,  aut  ponderis  sensus 
huc  relatus,  hepatitide  chronica  urgente, 
hanc  causam  esse  arguere  videtur. 

Difficultas  cubandi  in  sanum  latus,-  -Liga- 
menta  jecinoris,  quum  ex  ejus  membrana 
exteriori  duplici  conficiuntur,  jecore  in¬ 
flammato,  quoque  inflammantur.  Aegro 
igitur  in  sanum  latus  cubante,  haec  liga¬ 
menta  intenduntur,  jecinore  suo  nutu  hor¬ 
sum  latoj  ideoque  dolor  ingravescit. 

Tussis^  singultus^  spirandi  difficultas, — 
Haec  signa,  facie  convexa  jecinoris  laboran*. 
te,  magis  contorquent :  omnia  e  septo  trans¬ 
verso  impedito  et  irritato  gignuntur.  Hic 
musculus  enim  praesertim  inter  tussien¬ 
dum  molitur.  Tussis  sputo  caret,  quia  non 
natura  asperam  arteriam  irritante  procrea¬ 
tur.  De  singultu  satis  est  ut  praedicem 
hoc  signum  fibris  septi  transversi  convulsis 
contineri.  Aeger  graviter  spirat,  eo  quod 
jecur  aequo  grandius  septum  transversum 
facile  descendere  non  sinit :  spirat  haud 
citra  dolorem,  quia  hic  musculus  inter  de¬ 
scendendum  jecur  inflammatum  opprimit ; 
eoque  dolorem  ascendit.  j 

Nausea  et  vomitus, — Triplici  vinculo  je¬ 
cur  et  ventriculus  invicem  nectuntur  ;  unum 
nervi  efficiunt  :  haec  viscera  porro  conter¬ 
mina  sunt  inter  se  ;  quo  fit,  ut  altero  in¬ 
flammato,  alter  vix  non  ejusdem  mali  sit 
particeps.  Denique,  fel  cibi  concoctionem 
admodum  juvat ;  ventriculus  igitur,  jecore 
vitioso,  patitur,  ob  hunc  succum  parcum, 
nimium  aut  vitiatum.  Hisce  perspectis, 
non  mirum  videbitur,  nauseam  et  vomitum, 
jecore  inflammato,  tentare  ;  longe  magis  ta¬ 
men  saeviunt,  affecta  parte  concava,  quippe 
quae  ventriculo  proxima  est. 

Cutis Jiava, — Cutis  aurea  fere  alvo  tardae 
et  dejectionibus  candidis  jungitur.  Omnia 
haec  indicia  e  facie  concava  jecoris  inflam¬ 
mata  oriuntur  :  haec  enim  pars  tumefacta 
ductum  hepaticum  premit,  nec  fel  excerni  si¬ 
nit.  Alvus  igitur,  hoc  deficiente,  tardatur ; 
et  cutis  oculique  crocei  fiunt,  eodem  in  san¬ 
guinem  per  vasa  resorbentia  delato. 

DE  PROGNOSI. 

De  futuro  hujus  morbi  eventu  judicare 
licebit,  non  signis  unice  observatis  ;  sed 
quoque  aegri  aetate,  virium  ratione,  et  cor¬ 
poris  indole  perspectis. 

Si  quis  luxu,  vitaque  parum  temperate 
acta  labefactus  eo  laborat,  maxime  si  jam 
consenuerit,  vix  salvus  is  futurus  est.  Haec 
sane  inflammatio  tam  saepe  et  facile  ad  sup¬ 
purationem  tendit,  vel  ubi  levior  fuerit,  ut 
non  nisi,  remediis  idoneis  ab  initio  ipso  sum¬ 
ma  ope  adhibitis,  hic  finis  praecaveri  possit. 
Si  vero  signa  curationi  tempestivae  celeri¬ 
ter  cedunt;  si  urina  excerni  coepit  multa  et 
crassa ;  si  summa  cutis  sudore  leni  tepido- 
que  ubique  aequaliter  diffluit ;  si  vultus 
mentem  hilarem  praedicat,  oculi  nitent ; 
vires  concoctrices  renascuntur :  salutem 

redditurum  esse,  jure  speramus.  Quod  si 
spiritus  admodum  laborat ;  si  ventriculus 
et  intestina  aegre  officiis  funguntur ;  si  fe¬ 
bris  increscit,  et  homo  simul  delirat ;  si  vo¬ 
mitus  subest,  et  summa  cutis  gelido  sudore 
humet ;  in  praecipiti  hominem  versari,  et 
ad  ultima  ventum  esse,  constat. 

Nunquam  bonae  habendae  sunt  instantis 
suppurationis  notae  :  metuendum  enim,  ne 
abscessu  intus  dirupto,  pus  in  ventrem  pro- 
fluatr  Si  extrorsum  feratur,  salus  redire 
poterit,  modo  vires  medicamentis  et  victu 
idoneis  sustineantur. 

Gangraenam  accedentem  fatum  nun¬ 
quam  non  secum  afferre,  scire  licet. 

DE  MEDENDI  RATIONE. 

Haec  inflammatio,  ut  aliae,  corpus  quam 
primum  exinaniri  desiderat ;  quo  feliciter 
solvatur ;  et  suppuratio,  aliive  flnes  mali, 
prohibeantur.  Quibus  remediis  resolutio 
inferatur,  nunc  dicendum. 

Sanguis  detractio. — Sanguis,  mora  nulla, 
vena  brachii  incisa,  mitti  debebit.  Plus 
minusve  eliciendum,  prout  vires,  aetas,  et 
notae  suadeant.  Copiam  amplam  subito,, 
et  incisura  ampla  facta,  detrahere  praestat, 
quam  exiguam,  aut  lento  rivo.  Venae  enim 
quo  celerius  depleantur,  eo  plus  collabuntur: 
quoniam  non  momento  temporis  moli  san¬ 
guinis  imminutae  se  accommodant.  Satius 
est  porro  ut  vena  brachii  dextri,  quam  lae¬ 
vi,  iceretur.  Venae  minus  vacuefieri  de¬ 
bent  in  terris  aestuosis  et  circulo  aequi» 

noctiali  propinquis,  quam  septentrionali¬ 
bus  ;  eo  quod  sol  ardens  corpus  extenuat 
et  infirmat.  Si  sanguis  semel  missus  parum 
juverit,  et  dolor  adhuc  saevit,  arteriaeque 
motu  duro  exagitantur ;  iterum  venam  seca¬ 
re  oportebit :  nec  alii  remedio  fisis,  nobis 
eventum  felicem  expectare  licet.  Quidam 
medici  venas  post  diem  quartum  recte  de¬ 
pleri  negant*  ;  scilicet,  quia  haec  inflamma¬ 
tio  ad  suppurationem,  ut  aiunt,  quam  facil¬ 
limo  passu  tendit.  Nullo  autem  tempore 
sanguis  non  recte  detrahitur,  si  motus  ar¬ 
teriarum  duri  sint,  dolorque  urgeat. 

Vena  brachii  jam  toties  incisa,  ut  satis 
sanguinis  inde  effluxisse  videatur,  venae 
partis  afiectae  exinaniendae  erunt,  impo¬ 
sitis  hirudinibus,  aut  cucurbitulis  cum  ferro. 
Etsi  enim  pauxillum  sanguinis  ita  detraha¬ 
tur,  multum  opitulabitur. 

Emlcera7itia* — Emplastrum  meloes  vesi- 

*  Vide  Lieutaud  Synopsis,  p<  250. 

catorii  quam  proxime  ad  partem  dolentem 
admotum,  si  id  mature  fiat,  multum  prode¬ 
rit,  humoribus  extrorsum  latis.  Hoc  ge¬ 
nus  remedii  non  proficit  ob  eam  exiguam 
seri  copiam,  quam  elicit ;  sed  vasa  cuti  sub¬ 
jecta  implendo  ;  quo  fit,  ut  arteriae  et  venae 
jecinoris  minus  sanguinis  accipiant.  Quod 
cum  ita  se  habeat,  constat  satius  esse  em¬ 
plastrum  propositum  crebro  novare,  quam 
ulcus  primo  imposito  oriundum  arte  serva¬ 
re.  Si  vires  insigniter  concidant,  unguento 
e  tartrite  antimonii  et  adipe  confecto  pars 
illinenda  est,  meloe  *vesicatorio  omisso,  ne 
gangraena  accedat. 

Alvi  jurgantia* — Alvus,  inflammato  jeci- 
nore,  persaepe  torpet  \  quod  gravi  fit  irri¬ 
tamento.  Intestina  igitur  vacuefieri  opor¬ 
tet,  salibus  mediis  multa  aqua  liquatis  ad 
eum  finem  ingestis  :  hujusmodi  sunt  j^hos-- 
phas  sodae^  sulphas  magnesiae^  sulphas  sodae. 
Haec  medicamina  duplici  ratione  profi¬ 
ciunt  :  nimirum,  exinanienda  alvo,  et  va- 

sis  secernentibus  intestinorum  incitandis  ; 
unde  massa  quoque  humorum  circumeun¬ 
tium  imminuitur.  His  interdum  rite  adji¬ 
ciuntur  in/usum  cassiae  sennae^  suhmurias 
hydrargyri,  et  radix  convolvuli  jalapae. 
Alvus  quoque  ducenda,  liquore  emolliente 
in  eam  infusa.  Si  alvi  fluxus  adsit,  haec  om¬ 
nia  mittenda  erunt ;  et  potus  mulcendo  ido¬ 
nei  potius  ingerendi. 

Sudoris  moventia^  refrigerantia ^  fotus* — 
Cutis  praeter  naturam  stricta  aret  et  inca¬ 
lescit.  Sudor  igitur  praeparatis  ex  antimo- 
nio  provocandus.  Nitras  potassae  multa 
aqua  solutum  sitim  et  ardorem  sedabit. 
Eodem  consilio  acidum  sulphuricum  et  citri^ 
cum  dari  possunt.  Partem  affectam  extrin¬ 
secus  fovere,  aqua  tepida,  aut  panno  laneo 
hac  madefacto,  signa  molesta  persaepe  mi¬ 
tigat. 

Z)e  vomitus  cientibus* — Quidam  medici 
vomitum  moveri  medicamentis  j usserunt. 

ad  nauseam  tollendam,  et  sordes  ejiciendas. 
Vomitus  autem  plus  nociturus  videtur,  je- 
cinore  exagitando  et  irritando  j  quam,  acri¬ 
bus  subducendis,  profuturus.  Mala  haec 
signa  subcarhonate  'potassae  et  acido  citrico 
inter  effervescendum  sumptis  leniuntur, 
quod  medicaminis  genus  laedere  nequit. 

De  hydrargyro. — Quando  et  quousque 
praeparatis  ex  hydrargyro  utendum  sit,  inter 
medicos  parum  convenit.  Quidam  ea  mini¬ 
strare  consuerunt  a  morbo  ineunte:  alii,  san¬ 
guine  jam  detracto  :  alii  denique  iis  omnino 
non  opus  esse  existimant.  Medicis  peritissi- 
mis  jam  persuasum,  hydrargyrum  non  inter 
principia  concedendum  esse ;  eo  quod  for¬ 
titer  stimulat.  Me  judice  saltem,  quoties 
jecur  nostratibus  inflammatione  acuta  ten- 
tatur,  hoc  metallum  prorsus  inutile  est. 
Non  nisi  hoc  viscere  aut  durato,  aut  eo  vi¬ 
tio  instante,  auxiliari  videtur.  Quomodo 
duritiem  praesentem  solvit,  aut  venturam 
praecavet,  nondum  pro  comperto  habetur. 

Plerique  opinantur  hoc  metallum  prodesse, 
vasis  resorbentibus  concitandis,  adeo  ut 
lympha  dura  eiFusa  resorbeatur.  Aut  un¬ 
guento  hydrargyri  cutis  illinenda  ;  2i\xt  pilu- 
lae  coeruleae^  quae  vocantur,  ingerendae ; 
aut  demum  siibmurias  hydrargyri  opio  junc¬ 
tum  quotidie  sumendum.  Quacunque  ra¬ 
tione  adhibeatur,  efficiendum  erit,  ut  os  sa¬ 
liva  superfluat  j  aliaeque  notae  hujus  reme¬ 
dii  rite  corpus  imbuentis  accedant.  Un¬ 
guentum  tardius,  at  certius,  agit,  quam  prae¬ 
parata  ex  hoc  metallo  in  ventriculum  ac¬ 
cepta  :  et  vires  minus,  ni  fallor,  infirmantur^ 
Si  ob  corporis  proprietatem,  hoc  metallum 
non  conveniret,  eo  statim  praetermisso,  aci- 
dum  nitricum  praecipiendum. 

De  victu* — Cibus  e  tenui  materia  prae¬ 
stat  :  carnes  et  liquores  meraci  nocebunt ; 
nec  sane  appetuntur.  Victum  e  frugibus 
confici  oportet ;  quales  facile  concoquan¬ 
tur.  Lac  et  far  omnigenum  concedenda. 

Si  remediis  nil  valentibus,  jecur  suppurat, 
vires  sustinendae  ;  et  pus,  si  fieri  possit,  edu¬ 
cendum.  Ad  vires  reficiendas,  vinum  et 
cibus  e  carnibus  danda.  Cinchonae  offici- 
nalis  cortex  juvabit,  si  ventriculus  satis  fir¬ 
mus  sit;  sin  minus,  acidum  nitricum  prae¬ 
cipi  debebit,  aut  acidum  sulphuricum  aro¬ 
maticum. 

Si  abscessus  ad  exteriora  tendit,  cutis  ca¬ 
taplasmate  molli  et  aqua  tepida  fovenda,  quo 
ille  maturetur,  citiusque  promineat :  dein, 
scalpello  admoto,  pus  eliciendum.  Non 
oportet  expectare,  dum  tegumentis  sua 
sponte  diruptis,  pus  proflueret ;  metuen¬ 
dum  est  enim  ne,  si  moremur,  in  ventrem 
profundatur.  Praeceptum  illud  igitur,  quod 
de  aliis  abscessibus  recte  proponitur,  hic 
idoneum  non  est.  Nec  vero  incidenda  erit 
cutis,  nisi  parietes  ventriculi  parti  jecinoris, 
quae  suppurat,  adhaereant :  quod,  necne  ita 
se  habeat,  facile  est  cognitu,  si  aeger  in  la¬ 
tus  sanum  decumbit ;  ita  enim  jacenti  tu- 

mor  evanescit,  nisi  hae  partes  cohaereant ; 
quod  si  simul  conglutinentur,  ejus  moles 
vix  imminuitur.  Pars  ima  abscessus  secari 
debet,  quo  facilior  exitus  puri  concedatur : 
vulnere  exiguo,  ut  cutis  cito  sanescat,  et  ne 
pus  citius  effluens  animae  forsitan  defectio¬ 
nem  afferat.  Si  in  intestinum  duodenum 
aut  colon  profundatur,  medicus  illud  solum 
moliri  poterit,  ut  vires  refocillentur,  et  alvus 
pure  vacuefiat.  Si  in  ventrem  plurimum 
puris  fluxerit,  paracentesi  adhibita,  tollen¬ 
dum  erit.  Si  in  pulmonem  vertitur,  ea 
quae  sputum  moveant,  adhibenda  ;  qualia 
sunt  scilla  maritima^  ammoniacum  et  vinum 
tartritis  antimonii ;  aut  vapor  aquae  tepidae 
inhalandus.  Si  in  ventriculum  aut  renes 
transeat,  nihil  penes  est  medicum,  nisi  cu¬ 
rationem  antea  dictam  sequi,  et  signa  mo¬ 
lesta  consopire. 

